CELEX: 32021D0660
Language: da
Date: 2021-04-19 00:00:00
Title: Kommissionens afgørelse (EU) 2021/660 af 19. april 2021 om ændring af afgørelse (EU) 2020/491 om fritagelse for importafgifter og momsfritagelse ved import af varer, der er nødvendige for at bekæmpe virkningerne af covid-19-udbruddet i 2020 (meddelt under nummer C(2021) 2693)

23.4.2021   
               
               
                  DA
               
               
                  Den Europæiske Unions Tidende
               
               
                  L 140/10
               
            
         KOMMISSIONENS AFGØRELSE (EU) 2021/660
         af 19. april 2021
         om ændring af afgørelse (EU) 2020/491 om fritagelse for importafgifter og momsfritagelse ved import af varer, der er nødvendige for at bekæmpe virkningerne af covid-19-udbruddet i 2020
         
            
               (meddelt under nummer C(2021) 2693)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2009/132/EF af 19. oktober 2009 om fastlæggelse af anvendelsesområdet for artikel 143, litra b) og c), i direktiv 2006/112/EF for så vidt angår fritagelse for merværdiafgift ved visse former for endelig indførsel af goder (1), og særlig artikel 53, stk. 1,
         under henvisning til Rådets forordning (EF) nr. 1186/2009 af 16. november 2009 om en fællesskabsordning vedrørende fritagelse for import- og eksportafgifter (2), særlig artikel 76, stk. 1, og
         ud fra følgende betragtninger:
         
                     (1)
                  
                  
                     Ved Kommissionens afgørelse (EU) 2020/491 (3) som senest ændret ved Kommissionens afgørelse (EU) 2020/1573 (4) indrømmes der fritagelse for importafgifter og momsfritagelse ved import af varer, der er nødvendige for at bekæmpe virkningerne af covid-19-udbruddet, frem til den 30. april 2021.
                  
               
                     (2)
                  
                  
                     Den 3. marts 2021 hørte Kommissionen medlemsstaterne i overensstemmelse med betragtning 5 i afgørelse (EU) 2020/491 om, hvorvidt der var brug for endnu en forlængelse, hvorefter medlemsstaterne anmodede om en forlængelse af fritagelserne.
                  
               
                     (3)
                  
                  
                     Medlemsstaternes import inden for rammerne af afgørelse (EU) 2020/491 har bidraget til, at de statslige organisationer eller organisationer, der er godkendt af de kompetente myndigheder i medlemsstaterne, har kunnet få adgang til nødvendige lægemidler og nødvendigt medicinsk udstyr og personlige værnemidler, som der er mangel på. Handelsstatistikken for sådanne varer viser, at den dermed forbundne import er faldende, men fortsat er betydelig. Selv om alle medlemsstater har indledt vaccination, og der er truffet en række foranstaltninger for at forhindre spredningen af virusset, udgør antallet af covid-19-infektioner i medlemsstaterne stadig en risiko for folkesundheden. Da der i medlemsstaterne stadig rapporteres om mangel på varer, der er nødvendige for at bekæmpe covid-19-pandemien, er det nødvendigt at forlænge anvendelsesperioden for fritagelse for importafgifter og momsfritagelse i afgørelse (EU) 2020/491.
                  
               
                     (4)
                  
                  
                     Som følge heraf bør fristen for medlemsstaternes indberetning vedrørende opfyldelsen af forpligtelserne i henhold til afgørelse (EU) 2020/491 også forlænges.
                  
               
                     (5)
                  
                  
                     Medlemsstaterne blev i overensstemmelse med artikel 76, stk. 1, i forordning (EF) nr. 1186/2009 og artikel 53, stk. 1, i direktiv 2009/132/EF konsulteret om den ønskede forlængelse den 25. marts 2021.
                  
               
                     (6)
                  
                  
                     Afgørelse (EU) 2020/491 bør derfor ændres —
                  
               VEDTAGET DENNE AFGØRELSE:
         
            Artikel 1
            I afgørelse (EU) 2020/491 foretages følgende ændringer:
            
                        1)
                     
                     
                        Indledningen i artikel 2 affattes således:
                        »Medlemsstaterne meddeler senest den 30. april 2022 Kommissionen følgende oplysninger:«.
                     
                  
                        2)
                     
                     
                        Artikel 3, stk. 1, affattes således:
                        »Artikel 1 finder anvendelse på varer, der importeres mellem den 30. januar 2020 og den 31. december 2021.«
                     
                  
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 19. april 2021.
            
               
                  På Kommissionens vegne
               
               Paolo GENTILONI
               
                  Medlem af Kommissionen
               
            
         
         
            (1)  EUT L 292 af 10.11.2009, s. 5.
         
            (2)  EUT L 324 af 10.12.2009, s. 23.
         
            (3)  Kommissionens afgørelse (EU) 2020/491 af 3. april 2020 om fritagelse for importafgifter og momsfritagelse ved import af varer, der er nødvendige for at bekæmpe virkningerne af covid-19-udbruddet i 2020 (EUT L 103I af 3.4.2020, s. 1).
         
            (4)  Kommissionens afgørelse (EU) 2020/1573 af 28. oktober 2020 om ændring af afgørelse (EU) 2020/491 om fritagelse for importafgifter og momsfritagelse ved import af varer, der er nødvendige for at bekæmpe virkningerne af covid-19-udbruddet i 2020 (EUT L 359 af 29.10.2020, s. 8).